

LĒMUMS

Ādažos, Ādažu novadā

2025. gada 26. jūnijā **Nr. 251**

**Par grozījumu Ādažu novada pašvaldības domes 2024. gada 26. septembra lēmumā Nr.360 “Par dalību pasākumā “4.2.2.3. pasākums “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam”””**

Ādažu novada pašvaldības dome 2024. gada 26. septembrī pieņēma lēmumu “Par dalību pasākumā “4.2.2.3. pasākums “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam”””, t.i., par pašvaldības dalību projektā “Pedagogu profesionālā atbalsta sistēmas izveide” (turpmāk – Projekts).

Minētā lēmuma pieņemšanas brīdī pašvaldības rīcībā nebija informācijas par finansējuma piešķiršanas un maksājumu veikšanas kārtību, tāpēc lēmuma preambulā tika minēts, ka pašvaldības finansējums nav nepieciešams. Valsts Izglītības attīstības aģentūras (turpmāk – VIAA) sadarbības līguma projekts ar pielikumā pievienotu piešķirtā finansējuma apjomu tika saņemts pēc Ādažu novada pašvaldības 2025. gada budžeta apstiprināšanas.

Sadarbības līguma projekta 4.4. punktā noteikts, ka Projekta īstenotājs pārskaita Sadarbības partnerim avansu 80 % apmērā no summas, kas norādīta Sadarbības partnera iesniegtajā un apstiprinātajā finansēšanas plānā. Savukārt līguma 4.5. punktā noteikts, ka norēķini ar Sadarbības partneri par atlikušajām Finansēšanas plānā norādītā perioda izmaksām tiek veikti atbilstoši Sadarbības partnera faktiskajiem izdevumiem par Finansēšanas plānā norādīto periodu pēc tam, kad ir saņemts Centrālās finanšu un līgumu aģentūras apstiprinājums par kalendārā gada pēdējā ceturkšņa maksājumu pieprasījumā iekļauto izdevumu attiecināšanu.

Ņemot vērā, ka 2025. gadā plānots apgūt visu šim gadam piešķirto finansējumu, t.i., 44 476,4 *euro*(31 410,40 *euro* atlīdzība speciālistiem un 13 066,00 *euro* pedagogu profesionālā atbalsta pasākumu īstenošanai), nepieciešamais pašvaldības priekšfinansējums 20 % apmērā **avansa veidā** ir **8 895,28 *euro*.**

Attiecīgi arī 2026. gadā būs nepieciešams pašvaldības priekšfinansējums avansa veidā – 14 210,89 *euro*, 2027. gadā – 14 210,89 *euro*, 2028. gadā: 2 613,20 *euro* un 2029. gadā – 1 088,80 *euro.*

Pamatojoties uz Pašvaldību likuma 4. panta pirmās daļas 4. punktu, kā arī ņemot vērā domes Izglītības, kultūras, sporta un sociālo jautājumu komitejas 04.06.2025. atzinumu un Finanšu komitejas 18.06.2025. atzinumu, Ādažu novada pašvaldības dome

**NOLEMJ:**

1. Papildināt Ādažu novada pašvaldības domes 2024. gada 26. septembra lēmumu Nr. 360 “Par dalību pasākumā “4.2.2.3. pasākums “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam””” ar 3.1 punktu šādā redakcijā:

**“3.1 Projekta īstenošanai iekļaut Centrālās pārvaldes Izglītības un jaunatnes nodaļas 2025. gada budžetā pašvaldības priekšfinansējuma finanšu līdzekļus 8 895,28 *euro*, 2026. gada budžeta projektā – 14 210,89 *euro,* 2027. gada budžeta projektā - 14 210,89 *euro*, 2028. gada budžeta projektā – 2 613,30 *euro* un 2029. gada budžeta projektā – 1 088,80 *euro*.”**

1. Centrālās pārvaldes Finanšu nodaļai 3.1 punkta izpildei nodrošināt 2025. gadā nepieciešamā pašvaldības priekšfinansējuma summas pārdali no pašvaldības 2025. gada budžeta nesadalītā konta atlikuma.
2. Centrālās pārvaldes Izglītības un jaunatnes nodaļai 3.1 punkta izpildei nodrošināt pašvaldības priekšfinansējuma turpmākajos gados iekļaušanu nodaļas kārtējā gada budžeta tāmes projektā.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU